У час экскурсіі па Музеі гісторыі Вялікай Айчыннай вайны гасцей цікавілі канкрэтныя пытанні. Кшталту, колькі працэнтаў аўтэнтыкі ў тым ці іншым артэфакце, а колькі прыпадае на працу рэстаўратараў? Гума на колах ваенных аўтамабіляў — “родная” або сучасная? Рэчы, як вядома, могуць псавацца і ў нерухомым стане. Якія прыстасаванні скарыстоўваюцца ў сюжэтных інсталяцыях, каб рарытэтныя артэфакты не дэфармаваліся? Ці арыгінальныя паперы ў вітрынах? Госці з цікавасцю разглядалі ўзоры брытанскай зброі, якія ў выніку ваеннай сумятні траплялі ў рукі нашых партызан.